《客舍春晚》
宋代·陈棣

晼晚春归婺女城，轻阴浅绿绕长亭。
禽声劝客年年恨，草色随人处处青。
为米未容陶令去，餔糟敢笑屈原醒。
诗成错莫浑无事，满院杨花昼掩扃。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。